stanford-oval/wikipedia huggingface dataset:
מרצדס-בנץ EQC

| --- | --- |

 מאפיינים כלליים
 יצרן:  מרצדס-בנץ
 שנות ייצור:  2019-הווה
 הרכבה:  גרמניה גרמניה
 סיווג:  מכוניות שטח/פנאי
 מרכב:  קרוסאובר בעלת חמש דלתות
 פלטפורמה:  מרצדס-בנץ MRA
 אורך:  4,761 מ"מ
 רוחב:  1,884 מ"מ
 גובה:  1,624 מ"מ
 משקל:  2,425 ק"ג
 בסיס גלגלים:  2,873 מ"מ
 מפרט טכני
 מנוע:  שני מנועים חשמליים המספקים יחד 408 כ"ס
 מהירות מרבית:  180 קמ"ש
 תאוצה:  5.1 שניות
 סוללה:  סוללת ליתיום-יון בקיבולת 80 קוט"ש
 טווח נסיעה:  400 ק"מ
 קשר:  יגואר I-פייס, אאודי אי-טרון
מרצדס-בנץ EQC (באנגלית: Mercedes-Benz EQC) היא מכונית חשמלית במרכב קרוסאובר בעלת חמישה מקומות, שמיוצרת על ידי מרצדס-בנץ משנת 2019. היא הוצגה בספטמבר 2018 ויצאה למכירה במאי 2019, והגיעה לישראל באוקטובר 2020.
ה-EQC היא הראשונה במשפחת מרצדס-בנץ EQ.
עיצוב

ה-EQC דומה למרצדס-בנץ GLC-קלאס בעיצובו החיצוני, בפנים המכונית מציגה עיצוב מודרני עם המסך המגע המחבר את מסך המגע שמציג את המולטימדיה עם לוח המחוונים.
מפרט טכני

מרצדס הציגה את ה-EQC עם מערכת הנעה אחת.
שני מנועים חשמליים המספקים יחד 408 כ"ס. היא מאיצה מ-0 ל-100 קמ"ש בתוך 5.1 שניות ומגיעה למהירות מרבית של 180 קמ"ש. סוללת ליתיום-יון בקיבולת 80 קוט"ש המספקת טווח נסיעה חשמלי של 400 ק"מ. את הסוללה ניתן לטעון במטען ביתי בקיבולת 7.4 קילוואט המטעין את הסוללה מ-10 ל-80 אחוז בתוך 10 שעות או במטען מהיר בקיבולת 110 קילוואט המטעין את הסוללה מ-10 ל-80 אחוז בתוך פחות מ-40 דקות.
גלריה

מבט לפגוש הקדמי
מבט לפגוש האחורי
מבט לצד
מבט לפנים המכונית
הערות שוליים

↑  מרצדס EQC החשמלי נחשף - לידה של משפחה חשמלית, באתר קארטיוב, ‏04 בספטמבר 2018
↑  מרצדס EQC יוצא לדרך, באתר קארטיוב, ‏18 במאי 2019
↑  אלדד מנורי, מרצדס EQC מושק בישראל - קרוסאובר חשמלי מלא, באתר פורטל הרכב גיר, ‏21 באוקטובר 2020
מרצדס-בנץ EQV

| --- | --- |

 מאפיינים כלליים
 יצרן:  מרצדס-בנץ
 שנות ייצור:  2019-הווה
 הרכבה:  ספרד ספרד
 סיווג:  מיניוואן משפחתי
 מרכב:  מיניוואן בעלת חמש דלתות
 אורך:  5,140 מ"מ (מרכב קצר) 5,370 מ"מ (מרכב ארוך)
 בסיס גלגלים:  3,200 מ"מ (מרכב קצר) 3,430 מ"מ (מרכב ארוך)
 מפרט טכני
 מנוע:  מנוע חשמלי אחד המספק כ-204 כ"ס
 מהירות מרבית:  160 קמ"ש
 סוללה:  סוללת ליתיום-יון בקיבולת 100 קוט"ש
 טווח נסיעה:  405 ק"מ
 קשר:  מרצדס-בנץ V-קלאס
מרצדס-בנץ EQV (באנגלית: Mercedes-Benz EQV) היא מכונית חשמלית במרכב מיניוואן בעלת שמונה או שבעה מקומות, שמיוצרת על ידי מרצדס-בנץ משנת 2019. היא הוצגה בתערוכת הרכב של פרנקפורט בספטמבר 2019. בתערוכת הרכב הבינלאומית של ז'נבה במרץ 2019 הציגה את דגם הקונספט המקדים.
ה-EQV היא השנייה במשפחת מרצדס-בנץ EQ.
עיצוב

העיצוב החיצוני למעט הפגושים נשאר זהה למרצדס -בנץ V-קלאס, בפנים מכונית מרצדס עיצבה אותה בעיצוב של דגמי ה-EQ, אך הפעם במקום מסך מגע המחבר את המולטימדיה והלוח מחוונים תחת מסגרת אחת, לוח המחוונים הפעם אינו דיגיטלי וישנו רק מסך מגע אחד בקוטר 10 אינץ'.
מפרט טכני

מרצדס משווקת את ה-EQV עם מערכת הנעה אחת.
הנעה קדמית עם מנוע חשמלי אחד המספק כ-204 כ"ס ומומנט מרבי של 36.9 קג"מ. המהירות הוגבלה ל-160 קמ"ש. סוללת ליתיום-יון בקיבולת 100 קוט"ש המספקת טווח נסיעה חשמלי של 405 ק"מ. את הסוללה ניתן לטעון באמצעות מטען ביתי בקיבולת 11 קילוואט המטעין את הסוללה מ-10 ל-80 אחוז בתוך 10 שעות או באמצעות מטען מהיר בקיבולת 110 קילוואט המטעין את הסוללה מ-0 ל-80 אחוז בתוך 45 דקות.
גלריה

מבט אחורי
מבט קדמי
הערות שוליים

↑  רועי צוקרמן, שמונה נוסעים, אפס זיהום: מרצדס EQV בדרך לישראל, באתר אוטו, ‏21 באוגוסט 2019
↑  אלדד מנורי, מרצדס EQV חשמלית נחשפת, באתר פורטל הרכב גיר, ‏22 באוגוסט 2019
↑  מרצדס EQV: גרסה חשמלית למרצדס V קלאס, באתר קארטיוב, ‏17 במרץ 2019
↑  בישראל בשנה הבאה: 2020 מרצדס EQV החשמלי, באתר קארטיוב, ‏20 באוגוסט 2019
↑  מרצדס מתכוונת להתחיל בייצור המיניוואן החשמלי EQV בעל טווח של 400 ק"מ, באתר מגזין רכב חשמלי, ‏22 באוגוסט 2019
מרצדס-בנץ EQ

| --- | --- |


 נתונים כלליים
 מייסדים:  מרצדס-בנץ
 תקופת הפעילות:  2016–הווה (כ־8 שנים)
 ענפי תעשייה:  מכוניות חשמליות
 מוצרים עיקריים:  כלי תחבורה חשמלי 
  
 אתר רשמי
 
מרצדס-בנץ EQ (באנגלית: Mercedes-Benz EQ) היא משפחת המכוניות החשמליות מתוצרת חברת מרצדס-בנץ. המשפחה הושקה בתערוכת הרכב של פריז בספטמבר 2016, עם הצגת הקונספט מרצדס-בנץ ג'נריישן EQ.
הסמליל של המשפחה החל כ-eQ אך בעקבות תביעה של צ'רי במרץ 2017 שלטענתה מרצדס העתיקה את הסימן מהצ'רי QQ3 החשמלי, שינתה מרצדס את הסמליל ל-EQ.
דגמים בייצור סדרתי

| תמונה | דגם | מרכב | הערות | מקורות |
| --- | --- | --- | --- | --- |
|  | מרצדס-בנץ EQC | קרוסאובר 5 מקומות | הדגם הראשון של החברה. הושק בספטמבר 2018. |  |
|  | מרצדס-בנץ EQV | מיניוואן 7-8 מקומות | הדגם השני של החברה. הושק בספטמבר 2018. |  |
|  | מרצדס-בנץ EQA | קרוסאובר 5 מקומות | הדגם השלישי של החברה. הושק בינואר 2021 |  |
|  | מרצדס-בנץ EQS | מכונית סלון, יוקרתית, סדאן | הדגם הרביעי של החברה, הושק באפריל 2021. |  |
|  | מרצדס-בנץ EQB | קרוסאובר 7 מקומות | הדגם החמישי של החברה. הושק באפריל 2021 |  |
|  | מרצדס-בנץ EQE | סדאן | נחשפה ב-5 בספטמבר 2021 והוצגה למחרת בתערוכת הרכב הבינלאומית של מינכן |  |
|  | מרצדס-בנץ EQS SUV | קרוסאובר | גרסת קרוסאובר המבוססת בעיקרה על ה-EQS סדאן, נחשפה ב-19 באפריל 2022 |  |
דגמים המיועדים לייצור סדרתי

| דגם | מרכב | שנת הפקה | מקורות |
| --- | --- | --- | --- |
| מרצדס-בנץ EQT | מיניוואן יוקרתי | מתוכנן לתחילת 2022 |  |
דגמי קונספט

| תמונה | דגם | מרכב | הערות | מקורות |
| --- | --- | --- | --- | --- |
|  | מרצדס-בנץ ג'נריישן EQ קונספט | קרוסאובר | הקונספט המקדים ל-EQC |  |
|  | מרצדס-בנץ EQA קונספט | האצ'בק | הקונספט המקדים של ה-EQA |  |
|  | מרצדס-בנץ EQV קונספט | מיניוואן | הקונספט המקדים של ה-EQV |  |
|  | מרצדס-בנץ ויז'ן EQS קונספט | סדאן יוקרתי | הקונספט המקדים ל-EQS |  |
|  | מרצדס-בנץ EQT קונספט | מיניוואן יוקרתי | הקונספט המקדים ל-EQT |  |
|  | מרצדס-בנץ EQG קונספט | ג'יפ שטח יוקרתי המבוסס על מרצדס-בנץ G-קלאס | הקונספט המקדים ל-EQG |  |
הערות שוליים

↑  מרצדס השיקה בפריז את חטיבת EQ לרכבים חשמליים, באתר קארטיוב, ‏30 בספטמבר 2016
↑  מרצדס מתכננת להשיק תת-מותג חשמלי, באתר אוטו, ‏09 באוגוסט 2018
1 2  יוסף-אושרי מישייב, מרצדס חושפת את הג'נריישן EQ קונספט, באתר פורטל הרכב גיר, ‏02 באוקטובר 2016
↑  China's Chery files trademark complaint against Mercedes over green car brand, באתר reuters, ‏23 במרץ 2017
↑  Mercedes-Benz cleared to use EQ name for electric cars, באתר motortrend, ‏01 באוגוסט 2017
↑  מרצדס EQC החשמלי נחשף - לידה של משפחה חשמלית, באתר קארטיוב, ‏04 בספטמבר 2018
↑  אלדד מנורי, מרצדס EQV חשמלית נחשפת, באתר פורטל הרכב גיר, ‏22 באוגוסט 2018
↑  עוד דגם חשמלי למרצדס: 2021 מרצדס EQA נחשף, באתר קארטיוב, ‏20 בינואר 2021
↑  אוהד אסטון, מרצדס חשפה את ה-EQS החשמלית, באתר מגזין רכב חשמלי, ‏16 באפריל 2021
↑  מרצדס EQB החשמלי נחשף - 7 מושבים חשמלי, באתר קארטיוב, ‏19 באפריל 2021
↑  תערוכת הרכב במינכן: מרצדס מציגה את ה-EQE 350 – EV Magazine, באתר EV Magazine | מגזין רכב חשמלי, ‏2021-09-06
↑  Mercedes-Benz EQE Debuts With EQS Styling, 288 HP, And Hyperscreen, Motor1.com (באנגלית)
↑  cartube, מרצדס EQS SUV החשמלי 2022 נחשף, באתר cartube
1 2  טנדרון חשמלי ויוקרתי? מרצדס EQT קונספט נחשף, באתר קארטיוב, ‏10 במאי 2021
↑  Mercedes-Benz EQ A Concept Puts 249-Mile EV In A Stylish Package, באתר מוטור 1, ‏12 בספטמבר 2017
↑  מרצדס EQV: גרסה חשמלית למרצדס V קלאס, באתר קארטיוב, ‏17 במרץ 2019
↑  S קלאס של העתיד: מרצדס EQS החשמלית, באתר קארטיוב, ‏10 בספטמבר 2019
↑  Mercedes Concept EQG Debuts In Munich With Electric G-Class Style, Motor1.com (באנגלית)
יחידת האיתור הבינלאומית

| --- | --- |
סמל היחידה
 מטה הארגון:   מגן דוד אדום
 תקופת הפעילות:  1949–הווה (כ־75 שנים) 
 אתר רשמי
 
קורס קציני האיתור הראשון
יחידת האיתור הבינלאומית היא יחידה הפועלת במסגרת מגן דוד אדום, כחלק משירות האיתור הבין־לאומי של הצלב האדום. מטרת היחידה איתור בני משפחה וחברים שהופרדו במהלך אירועים כגון בריחה מרצח עם, השואה, הגירה טבעית ואסונות טבע.
בשנת 1949 חתמה מדינת ישראל על אמנות ז'נבה, ובהן הנחיה להפעיל שירותי חיפוש קרובים. השירות מטפל בבקשת איתור קרובים שהקשר איתם אבד כתוצאה ממלחמות או מאסונות טבע. יחידת האיתור הבינלאומית של מגן דוד אדום פתוחה לכל אזרח ישראלי כחלק מהשירותים הניתנים על ידי אגודה לאומית, דהיינו המקבילה לאגודת צלב אדום במדינות אחרות. בשנים האחרונות התהדק הקשר בין תנועת הצלב האדום והסהר האדום לבין מד"א, במיוחד בעקבות הצטרפות מד"א לתנועה הבינ"ל של הצלב האדום והסהר האדום. במסגרת זו חודשה פעילות יחידת האיתור במד"א בתמיכה ארגונית, לוגיסטית ופיננסית של ICRC, במטרה לשלב את מד"א בפעילות העולמית של התנועה. בשנים 2002 – 2007 יחידת האיתור הבינלאומית טיפלה ביותר מ-5,000 פניות.
בחיפוש אחר מידע, יחידת האיתור הבינלאומית יוצרת קשר עם מוזיאונים, ארכיונים, ארגונים שונים ואגודות לאומיות של הצלב האדום במדינות שונות בעולם.
במקרים והבקשה מוגשת בארץ אחרת, יחידת האיתור הבינלאומית פועלת לעזור באיתור על פי המידע הנמצא בישראל.
במספר מקרים מצומצם העלו פעולות האיתור כי האדם הנעדר עודנו נמצא בין החיים. קרובי משפחה התאחדו שוב לאחר עשרות שנים של חיפוש.
ביותר מ-1,700 מקרים, הפונים קבלו אישור על מוות או גירוש יקיריהם ממדינות שונות. אישור המוות מהווה חלק חשוב בתהליך האבל וסגירת מעגל.
לאחר מספר איתורים מוצלחים החליטו במד"א על מיסוד המחלקה כיחידה לאיתור והקמת קורס ראשון מסוגו בעולם להכשרת קציני איתור. הקורס נערך בחודש אוקטובר 2008 בירושלים ובו הוכשרו 15 קציני איתור, מתוך עובדי ומתנדבי מד"א. הקורס נערך בשיתוף נציגים מהצלב האדום.
פיצויים, תמיכות ופנסיה

מגן דוד אדום בישראל יכול לסייע בהשגת המסמכים הקשורים לעבודה בכפייה, עבדות, פינוי בכח משטחים של ברית המועצות לשעבר או כליאה במחנות ריכוז, מסמכים הנדרשים להגשת בקשות פיצויים.
ראו גם

המדור לחיפוש קרובים
שירות האיתור הבין־לאומי
ניקול ריו

| --- | --- |

 לידה:  16 במאי 1949 (בת 75) שומון, צרפת 
 מוקד פעילות:  צרפת 
 סוגה:  בלדה 
 שפה מועדפת:  צרפתית 
 nicolerieu.com
 פרופיל ב-IMDb
 
ניקול ריו (בצרפתית: Nicole Rieu; נולדה ב-16 במאי 1949) היא זמרת צרפתייה.
ביוגרפיה

ריו נולדה בשומון, היא החלה לעסוק בשירה בשנות ה-60, ב-1969 הוחתמה לראשונה עם חברת תקליטים, ב-1973 יצא אלבומה הראשון.
ב-1975 נבחרה באופן פנימי על ידי TF1 לייצג את צרפת באירוויזיון, עם השיר "Et bonjour à toi l'artiste" הייתה במקום הרביעי בתחרות.
היא ערכה קונצרטים ברחבי אירופה וב-1976 נסעה להופיע בקוויבק.
היא הקליטה גרסה בצרפתית לשיר של דיאנה רוס "Theme from Mahogany", בנוסף היא ביצעה דואטים עם מספר מוזיקאים וביניהם מישל פוגאן.
בשנות השמונים היא עזבה תקופה את הקריירה על מנת להתמקד בחיי משפחתה.
יחסי אינדונזיה–ארמניה

| יחסי אינדונזיה–ארמניה |
| --- | --- |
אינדונזיה: ארמניה


אינדונזיה: ארמניה
שטח (בקילומטר רבוע)
1,904,569: 29,743
אוכלוסייה
284,049,195: 2,968,413
תמ"ג (במיליוני דולרים)
1,371,171: 24,212
תמ"ג לנפש (בדולרים)
4,827: 8,157
משטר
דמוקרטיה נשיאותית: רפובליקה

יחסי אינדונזיה–ארמניה הם יחסי החוץ בין אינדונזיה לארמניה.
סקירה כללית

שתי המדינות כוננו יחסים דיפלומטיים ב-22 בספטמבר 1992. ב-12 באוקטובר 2005 חתמו שתי המדינות על הסכם הימנעות מכפל מס והקימו פורום ייעוץ דו-צדדי. ב-8 באוגוסט 2012 חתמו שתי המדינות על הסכם לשיתוף פעולה כלכלי, מדעי וטכני. ב-1 בנובמבר 2016 חתמו שתי המדינות על הסכם לשיתוף פעולה בתחום החינוך וההשכלה הגבוהה.
יחסים כלכליים

בשנת 2018 הסתכם הסחר בין שתי המדינות בכ-27 מיליון דולר.
נציגויות דיפלומטיות

ארמניה מחזיקה באינדונזיה שגרירות בג'קרטה.
אינדונזיה מיוצגת בארמניה באמצעות שגרירותה בקייב, אוקראינה, ובנוסף מחזיקה קונסוליית כבוד בירוואן.
יחסי אינדונזיה–אתיופיה

| יחסי אינדונזיה–אתיופיה |
| --- | --- |
אינדונזיה: אתיופיה


אינדונזיה: אתיופיה
שטח (בקילומטר רבוע)
1,904,569: 1,104,300
אוכלוסייה
284,049,195: 132,911,662
תמ"ג (במיליוני דולרים)
1,371,171: 163,698
תמ"ג לנפש (בדולרים)
4,827: 1,232
משטר
דמוקרטיה נשיאותית: רפובליקה פדרלית דמוקרטית

יחסי אינדונזיה–אתיופיה הם יחסי החוץ בין אינדונזיה ואתיופיה.
סקירה כללית

היחסים בין המדינות כוננו בשנת 1961, ואחריה נפתחה שגרירות אינדונזיה באדיס אבבה בשנת 1964.
שגרירות אינדונזיה באתיופיה זיהתה שני מכשולים עיקריים הפוגעים ביחסי הסחר בין המדינות; המיקום הגאוגרפי של אתיופיה כמדינה ללא מוצא לים והעימותים המזוינים סביב אתיופיה. באמצעות ארגון המדינות הלא מזדהות לשיתוף פעולה טכני דרום-דרום, אינדונזיה סייעה למספר גורמים ציבוריים באתיופיה באמצעות חינוך והכשרה באינדונזיה המקיפה מגזרים שונים; כמו חקלאות, חינוך, תכנון משפחתי, ניהול מיקרו-ארגונים, סביבה, הפחתת עוני, שיפור בריאות והזדמנויות להשכלה גבוהה.
סחר והשקעה

אף על פי שכיום היקף הסחר הוא קטן יחסית, אך הסחר בין אתיופיה לאינדונזיה עשוי להיות מוגבר מכיוון שאינדונזיה ראתה באתיופיה שוק אפריקני חדש למוצרים אינדונזיים, כמו סבון ואטריות. בשנת 2007 היקף הסחר הדו-צדדי עמד על כ-69 מיליון דולר, כאשר מאזן הסחר נוטה בכבדות לטובת אינדונזיה. היבוא האתיופי מאינדונזיה כולל מוצרי אלקטרוניקה, סבון וחומרי ניקוי, נייר וספרים, צמיגים, טקסטיל וריהוט.
נציגויות דיפלומטיות

אינדונזיה מחזיקה באתיופיה שגרירות באדיס אבבה שהוסמכה גם לסומליה וג'יבוטי, ואילו אתיופיה הקימה שגרירות חדשה בג'קרטה במחצית השנייה של 2016. ככל הנראה, שגרירות אתיופיה בג'קרטה תאושר למרכז איגוד מדינות דרום-מזרח אסיה (ASEAN), מלזיה וסינגפור. שתי המדינות חברות בארגון המדינות הבלתי-מזדהות.
מרצדס-בנץ EQB

| --- | --- |

ה-EQB בתערוכת שאנגחאי באפריל 2021
 מאפיינים כלליים
 יצרן:  מרצדס בנץ
 שנות ייצור:  2021-הווה
 הרכבה:  הונגריה הונגריה הרפובליקה העממית של סין הרפובליקה העממית של סין
 סיווג:  מכונית שטח/פנאי
 מרכב:  קרוסאובר בעלת חמש דלתות
 פלטפורמה:  מרצדס בנץ MFA2
 אורך:  4,684 מ"מ
 רוחב:  1,834 מ"מ
 גובה:  1,667 מ"מ
 משקל:  בין 2,110–2,175 ק"ג
 בסיס גלגלים:  2,829 מ"מ
 מפרט טכני
 מנוע:  EQB 250: גרסת ההנעה אחורית הכוללת מנוע חשמלי המספק 190 כ"ס ומומנט מרבי של 39.2 קג"מ.  EQB 300 4MATIC: גרסת ההנעה כפולה הכוללת שני מנועים חשמליים המספקים יחד כ-228 כ"ס ומומנט מרבי של 39.7 קג"מ.  EQB 350 4MATIC: גרסת ההנעה כפולה הכוללת שני מנועים חשמליים המספקים יחד כ-292 כ"ס ומומנט מרבי של 53 קג"מ.
 מהירות מרבית:  הגבלה אלקטרונית ל-160 קמ"ש (כל הגרסאות)
 תאוצה:  8.9 שניות (250) 8.0 שניות (300) 6.2 שניות (350)
 סוללה:  סוללת ליתיום-יון בקיבולת 66.5 קוט"ש (כל הגרסאות)
 טווח נסיעה:  בין 433–474 ק"מ (250) 410 ק"מ (300) בין 395–423 ק"מ (350)
 קשר:  מרצדס-בנץ GLB-קלאס
 צריכת אנרגיה:  בין 16.3–17.8 קוט"ש לכל 100 ק"מ (250) בין 18.1–19.4 קוט"ש לכל 100 ק"מ (300 ו-350)
מרצדס בנץ EQB (באנגלית: Mercedes-Benz EQB) היא מכונית משפחתית יוקרתית חשמלית במרכב קרוסאובר בעלת שבעה מקומות, שמיוצרת על ידי מרצדס בנץ משנת 2021. היא הוצגה בתערוכת הרכב הבינלאומית של שאנגחאי באפריל 2021 והגיעה לישראל ב-18 ביולי 2022.
ה-EQB היא החמישית במשפחת מרצדס-בנץ EQ.
עיצוב

ה-EQB מעוצבת כמו מרצדס-בנץ GLB-קלאס שהיא ה"אמא" של ה-EQB החשמלית שמבוססת עליה וכמו שאר דגמי EQ של מרצדס שמקבלות עיצוב ופלטפורמה המתאים למכונית חשמלית. בפנים המכונית ניתן לראות מסך מגע המשדר את המולטימדיה המחובר ללוח מחוונים דיגיטלי.
מפרט טכני

ה-EQB כוללת שלושה מערכות הנעה חשמליות.
EQB 250: גרסת ההנעה אחורית הכוללת מנוע חשמלי המספק 190 כ"ס ומומנט מרבי של 39.2 קג"מ. סוללת ליתיום יון בקיבולת 66.5 קוט"ש המאפשרת טווח נסיעה חשמלי של בין 433–474 ק"מ. נתון התאוצה מ-0 ל-100 קמ"ש עומד על 8.9 שניות ומהירות מרבית מוגבלת אלקטרונית של 160 קמ"ש. צריכת האנרגיה עומדת על בין 16.3–17.8 קוט"ש לכל 100 ק"מ.
EQB 300 4MATIC: גרסת ההנעה כפולה הכוללת שני מנועים חשמליים המספקים יחד כ-228 כ"ס ומומנט מרבי של 39.7 קג"מ. סוללת ליתיום יון בקיבולת 66.5 קוט"ש המספקת טווח נסיעה חשמלי של 410 ק"מ. נתון התאוצה מ-0 ל-100 קמ"ש עומד על 8.0 שניות ומהירות מרבית מוגבלת אלקטרונית של 160 קמ"ש. צריכת האנרגיה עומדת על בין 18.1–19.4 קוט"ש לכל 100 ק"מ.
EQB 350 4MATIC: גרסת ההנעה כפולה הכוללת שני מנועים חשמליים המספקים יחד כ-292 כ"ס ומומנט מרבי של 53 קג"מ. סוללת ליתיום יון בקיבולת 66.5 קוט"ש המספקת טווח נסיעה חשמלי של בין 395–423 ק"מ. נתון התאוצה מ-0 ל-100 קמ"ש עומד על 6.2 שניות ומהירות מרבית מוגבלת אלקטרונית של 160 קמ"ש. צריכת האנרגיה עומדת על בין 18.1–19.4 קוט"ש לכל 100 ק"מ.
מפרט טכני > טעינה

מרצדס-בנץ EQB מצויד במטען פנימי המאפשר טעינה AC בהספק של עד 11 קילוואט וטעינה מהירה DC של הדגם אפשרית עד להספק של 100 קילוואט המטעינה את הסוללה מ-0% ל-80% בתוך 30 דקות.
הערות שוליים

↑  קובי זוילי, מרצדס EQB - חשמלי עם 7 מושבים, באתר פורטל הרכב גיר, ‏19 באפריל 2021
↑  מרצדס EQB החשמלי נחשף - 7 מושבים חשמלי, באתר קארטיוב, ‏19 באפריל 2021
↑  cartube, שבעה מושבים חשמלי: 2022 מרצדס EQB בישראל - מחיר החל מ- 349,900 שקל, באתר cartube
↑  מרצדס לא מספקת פרטים נוספים מעבר לכתוב
יחידת את"ר

| --- | --- |
 סמל היחידה
 "הגבול הוא רק ההתחלה"
 פרטים
 מדינה:  ישראל ישראל
 שיוך:   צה"ל
 סוג:  יחידה מובחרת בצה"ל
 בסיס האם:  נחל שורק
 אירועים ותאריכים
 תקופת הפעילות:  2018–2020 (כשנתיים)
 פיקוד
 יחידת אם:   עוצבת עמוד האש
 דרגת המפקד:    סגן-אלוף
יחידת דיה או יחידת אֲתַ"ר (ראשי תיבות של איסוף תקיפה רשתית) הייתה יחידה מובחרת תחת חיל התותחנים שעסקה באיסוף מודיעין והפעלת אש ברמה האוגדתית. היחידה תקשרה עם סוללות ארטילריות, מטוסי ומסוקי קרב, מרגמות, טנקים, נשק מונחה, תצפיות ועוד.
היחידה חולקה ל־2 צוותים:
צוותי קרקע (פלוגות דיה) – בעלי אמצעי תצפית וחישה
צוותי אוויר (פלוגות רוכב שמיים – רוכ"ש) – בעלי כטב"ם טקטי, וסוללות איכון (מכ"םים).
לוחמי דיה, הקרקעיים, באימון סבך
לוחמי צוות רוכ"ש
בתחילת שנת 2020 נסגרה היחידה ופעילות יחידת רוכב שמיים נמשכה באופן עצמאי.
היסטוריה

המחזור הראשון של היחידה גויס באוגוסט 2018, לאחר בעיות לוגיסטיות ובעיות אחרות. חצי מהחיילים הועברו לגדוד 869 בחיל האיסוף הקרבי והחצי השני המשיך למסלול ולאחר מכן לפיקוד.
המחזור השני גויס רק במרץ 2019 וכלל שני צוותים שהגיעו ליחידה המבצעית בגזרה הצפונית. מחזור זה הוא בעצם המחזור המבצעי הראשון. בכך נחנכה היחידה כיחידה מבצעית, אך לא במלואה. ממחזור גיוס זה הגיוס ליחידה נעשה סדיר.
מחזור אוגוסט 19 כלל שני צוותי דיה וצוות רוכש אחד.
ממחזור נובמבר 2019 גויס בכל מחזור צוות אחד.
במרץ 2020 הוחלט על סגירת היחידה במתכונתה וזאת לאחר שהועלו שאלות אודות הרלוונטיות המבצעית של היחידה. במסגרת ההחלטה, פעולת יחידת רוכב שמיים תימשך כמו לפני הקמת יחידת האת״ר ואילו פעולת צוותי הקרקע המוכשרים תועבר ליחידת מודיעין מטרות 869.
הכשרה

עם הגיוס לחיל התותחנים, החיילים עוברים גיבוש בן שלושה ימים כדי להגיע ליחידות המיוחדות ובראשן יחידת האת"ר.
אלו שנבחרו בגיבוש להגיע ליחידה מגיעים לפלוגת ההכשרה במחנה שבטה ומחולקים לצוותי דיה. הטירונות נמשכת כ־4 חודשים ובסופה החייל מוכשר לרובאי 05.
האימון מתקדם נמשך כ-4 חודשים נוספים ובסופו החייל מוכשר לרובאי רובאי 07.
צוותי דיה עוברים את ההכשרה שלהם במסגרת בית הספר לאת"ר באגד 425 במחנה שבטה, הכוללת אימוני לוחמת סבך, לוחמה בשטח בנוי ושטח פתוח, ניווטים, הסמכה בתפעול אמצעי הלחימה של היחידה, הסוואה, תצפית ועוד.
לאחר האימון המתקדם באגד 425 מתקיים אימון מיוחד בבסיסי היחידה שאורכו אורך כחודשיים נוספים ובו הלוחמים מתמקצעים במקצועות הייחודים להם.
צוותי דיה באימון לש"ב
יחסי אינדונזיה–בולגריה

| יחסי אינדונזיה–בולגריה |
| --- | --- |
אינדונזיה: בולגריה


אינדונזיה: בולגריה
שטח (בקילומטר רבוע)
1,904,569: 110,879
אוכלוסייה
284,049,195: 6,746,791
תמ"ג (במיליוני דולרים)
1,371,171: 101,584
תמ"ג לנפש (בדולרים)
4,827: 15,057
משטר
דמוקרטיה נשיאותית: רפובליקה

יחסי אינדונזיה–בולגריה הם היחסים הדיפלומטיים שבין רפובליקת אינדונזיה לבין הרפובליקה הבולגרית.
היסטוריה

בולגריה הייתה אחת מהמדינות האירופאיות הראשונות להכיר בעצמאות אינדונזיה. שתי המדינות כוננו יחסים דיפלומטיים ב-21 בספטמבר 1956. בולגריה פתחה את שגרירותה באוקטובר 1958 בעוד שאינדונזיה פתחה את שגרירותה בשנת 1960.
בחודש יוני 2003, שתי המדינות חתמו על מזכר בדבר הסחר הרב-צדדי. באותה שנה, המדינות התחייבו לשתף פעולה במאבק בטרור הבינלאומי. במהלך רעידת האדמה ביוגיארקטה ב-2006, בולגריה שלחה לאינדונזיה סיוע הומניטארי בשווי 350,000 ש"ח שהיה מיועד לקורבנות של רעידה זו.
יחסים כלכליים

בשנת 2016, שווי הסחורה שיוצאה מאינדונזיה לבולגריה הייתה 59.6 מיליון דולר אמריקאי והיא כללה מרגרינה, קפה, שמן דקלים, נייר מצופה, שמן קוקוס, צמיגים מגומי, גומי, סבון ועוד. באותה שנה, שווי הסחורה שיוצאה מבולגריה לאינדונזיה הייתה 79.6 מיליון דולר אמריקאי והיא כללה מעגלים חשמליים, ציפוי נחושת, קמח, אוכל לחיות, טבק מעובק ועוד.
ייצוג

בולגריה מיוצגת באינדונזיה על ידי שגרירות שהיא מחזיקה בג'קרטה, בירת אינדונזיה.
אינדונזיה מיוצגת בבולגריה על ידי שגרירות שהיא מחזיקה בסופיה, בירת בולגריה.
משפט אבל-רופיני

אבל ורופיני
נילס הֶנריק אָבֶּל
פּאוֹלוֹ רוּפיני
באלגברה, משפט אָבֶּל-רוּפיני קובע כי לא קיים פתרון אלגברי (כלומר: פתרון בעל שורשים) עבור משוואות פולינומיות כלליות ממעלה חמישית או יותר, בעלות מקדמים שרירותיים כלשהם.
המשפט נקרא על שם המתמטיקאים פּאוֹלוֹ רוּפיני, אשר סיפק הוכחה חלקית להשערה זו ב-1799, ונילס הֶנריק אָבֶּל, אשר השלים את ההוכחה ב-1824.
ברוב המאמרים המדעיים הקשורים להוכחת המשפט נכתב, כי מבחינה היסטורית היה זה אָבֶּל, אשר הוכיח שמשוואה כללית ממעלה חמישית אינה יכולה להיפתר באמצעות שורשים, הניתנים למציאה באמצעות שיטה קונסיסטנטית כלשהי, דוגמת נוסחה שפותחה לצורך מציאת שורשים אלו.
למרות ה"נסיבות ההיסטוריות", העומדות לזכותו של אָבֶּל, הוכחתו כמעט אף פעם אינה מוצגת. במקומה מוצגת ההוכחה המסתמכת על תורת החבורות של גַלואָה.
Paolo Ruffini,
Teoria generale delle equazioni, 1799
הערות שוליים

↑  באנגלית: Abel–Ruffini theorem ובשם נוסף: Abel's impossibility theorem.
↑  שורשי משוואה פולינומית נקראים לעיתים גם "רדיקלים". שני השמות שקולים זה לזה.
↑  "מעלת הפולינום" הנה החזקה הגבוהה ביותר המופיעה בפולינום כלשהו. הביטוי "מעלת הפולינום" שקול לביטוי "פולינום מסדר... (מספר החזקה הגבוהה ביותר בפולינום זה, למשל: "פולינום מסדר שלישי")".
↑  כלומר, אין "נוסחה מוכנה" למציאת שורשים מסדר חמישי (כולל) ומעלה, בניגוד ל"נוסחאות מוכנות" אשר "מובנות" עבור מציאת שורשי משוואות ריבועיות (מסדר שני), משולשות (מסדר שלישי) ומרובעות (מסדר רביעי).
↑  להרחבה בנושא פתרון משוואות באמצעות רדיקלים, אנא פנה לערך: פתרון באמצעות רדיקלים.
↑  באנגלית: Galois theory.
ערך זה הוא קצרמרבנושא מתמטיקה. אתם מוזמנים לתרום לוויקיפדיה ו.
יחסי אינדונזיה–בנגלדש

| יחסי אינדונזיה–בנגלדש |
| --- | --- |
אינדונזיה: בנגלדש


אינדונזיה: בנגלדש
שטח (בקילומטר רבוע)
1,904,569: 148,460
אוכלוסייה
284,049,195: 174,095,429
תמ"ג (במיליוני דולרים)
1,371,171: 437,415
תמ"ג לנפש (בדולרים)
4,827: 2,513
משטר
דמוקרטיה נשיאותית: דמוקרטיה פרלמנטרית

יחסי אינדונזיה–בנגלדש הם היחסים הבילטרליים של בנגלדש ואינדונזיה. אינדונזיה היא המדינה המוסלמית הגדולה בעולם ואילו בנגלדש היא המדינה המוסלמית הרביעית בגודלה בעולם. שתי המדינות חברות באו"ם ובארגונים רב-צדדיים שונים, במיוחד בכוחות שמירת השלום של האומות המאוחדות, 8 המדינות המתפתחות, המדינות הבלתי-מזדהות, ארגון הסחר העולמי והארגון לשיתוף פעולה אסלאמי. בנגלדש מחזיקה באינדונזיה שגרירות בג'קרטה, ואילו אינדונזיה מחזיקה בבנגלדש שגרירות בדאקה. יחסים דיפלומטיים רשמיים כוננו בשנת 1972 לאחר שאינדונזיה הפכה לאחת המדינות המוסלמיות הראשונות שהכירו בנגלדש העצמאית.
היסטוריה

המגעים בין מפרץ בנגל עם הארכיפלג האינדונזי החלו לפני מאות שנים. אינדונזיה ובנגלדש היו קשורות לדרך המשי הימית של רשת הסחר באוקיינוס ההודי, שם הוחלפו מסעות סחורות ורעיונות. מאז ראשית המאה ה-4 קיבלה אינדונזיה הינדים, ובהמשך השפעות בודהיסטיות מתת היבשת ההודית. במאה ה-9 האימפריה של סריג'איה יצרה קשרים באמצעות יחסי דת וחינוך עם בתי ספר בודהיסטיים, מנזרים ואוניברסיטאות בהודו העתיקה ובבנגלדש, כמו נלנדה ומקדש פאהארפור.
לאחר הפרדת בנגלדש מפקיסטן, אינדונזיה יחד עם מדינות מוסלמיות אחרות שאינן ערביות כמו מלזיה, טורקיה ואפגניסטן הכירו מיד בריבונות בנגלדש בשנת 1971. לאחר מכן, בנגלדש זמן קצר לאחר עצמאותה בשנת 1971 כוננה יחסים דיפלומטיים עם אינדונזיה והשגרירות החלה לפעול ממאי 1972.
שיתופי פעולה

שתי המדינות מברכות על יוזמות להמשך שיתוף הפעולה הדו-צדדי בתחומים שונים, כולל סחר והשקעות, חקלאות, ביטחון, חינוך, ביטחון מזון, ממשל טוב, טרור נגד, מחקר וטכנולוגיה וכן הפחתת אסונות וניהול. מלבד שיתוף פעולה דו-צדדי, שתי המדינות החליפו את עמדותיהן על שיתוף הפעולה של שתי המדינות בפורומים אזוריים וגלובליים. כמדינות הרוב המוסלמיות, שתי המדינות גם מחליפות דעות והביעו את דאגתן מהטיפול בסוגיית הפליטים המוסלמים של רוהינגיה במיאנמר השכנה.
בסוף אוקטובר, בבנגלדש וגם באינדונזיה החלו שביתות בהן היו מעורבים מיליוני עובדים בשכר נמוך הדורשים העלאות משמעותיות בשכר המינימום שלהם. זרע אינדונזיה, יצרנית המלט הגדולה במדינה, ביטלה את התוכניות להרחיב את עסקיה לבנגלדש במאמצים לנצל את הביקוש הגובר של בנגלדש. במחקר שנערך בשנת 2010 דורגו בנגלדש, אינדונזיה ואיראן כאומות הנמצאות בסיכון הגבוה ביותר כתוצאה ממזג אוויר קיצוני ומאירועים גיאופיזיים. חברת הייעוץ לסיכונים גלובליים, Maplecroft, פיתחה את מדד הסיכון לאסונות טבע (NDRI) כדי לאפשר לעסקים וחברות ביטוח לזהות סיכונים לנכסים בינלאומיים.
יחסי סחר

אינדונזיה חתמה לאחרונה על עסקה עם חברת תרופות בנגלדשית לייצוא סחורה לארצם, שם רואה בנגלדש שוק פוטנציאלי נוסף למוצרי התרופות שלה. הסחר בין שתי המדינות הסתכם בשנת 2017 ב-1.53 מיליארד דולר.
ניקול קסל

| --- | --- |

 לידה:  1930 
 פטירה:  2006 (בגיל 76 בערך) 
 מדינה:  ישראל 
 
ניקול קסל (1930 - יולי 2006) הייתה במאית, מתרגמת ומורה למשחק ישראלית.